پرزیدنت رجب طیب اردوغان،
"داعش، پ‌کاکا و یا فئتؤ اولسون، بیزیم ترور هؤرگوتلرینه قاپدیراجاق تک بیر گنجیمیز یوخ" دئدی.
اردوغان، نیویورک‌داکی یئنی تورک ائوی بیناسین‌دا تورکن وقفی هئیتینی قبولوندا دانیشدی.
حکومتلر دؤورونده گنجلر ایله باغلی یئریتدیکلری چالیشمالارا بو حساسیت ایله یاناشدیقلارینا دقت چکه‌ن اردوغان،
"گنجلریمیزین اؤزلرینی ان گؤزل و ان دونانیملی شکیلده گلیشدیرمه‌لری اوچون هئچ بیر فداکارلیغی اسیرگه‌مه‌دیک. دؤولتیمیز قوروملاری طرفین‌دن وئریله‌ن بورس و دستکلردن، وقفلریمیزین تشویق ائدیلمه‌سینه قدر هر جور ایمکانی اونلارا سوندوق. تورکن وقفیمیز فعالیتلری ایله هم اؤز گنجلییمیزه، هم ده اؤلکه‌میزین و تورک-آمریکا توپلومونون گله‌جگینه سرمایه قویور" دئدی.
اردوغان سؤزونه بئله داوام ائتدی:
"داعش، پ‌کاکا و یا فئتؤ اولسون، بیزیم ترور هؤرگوتلرینه قاپدیراجاق تک بیر گنجیمیز و یا اؤولادیمیز یوخ. بیله‌رک‌ و یا بیلمه‌دن بو هؤرگوتلرین توزاغینا دوشه‌ن، الیندن توتابیلمه‌دیگیمیز هر بیر گنجیمیزین سیزیسینی اوره‌گیمیزده حس ائدیریک".
پرزیدنت اردوغان داها سونرا تورکیه-آمریکا ایش شوراسی (تایک) طرفین‌دن آمریکا ایش انسانلارینین ایشتیراکی ایله گئچیریله‌ن تدبیرده چیخیش ائتدی.
تورکیه ایله آمریکا آراسین‌دا تکجه اقتصاد و تیجارت‌ده دئییل، هم ده گوونلیک‌دن تروریزمه، ساوونمادان یاتیریما قدر گئنیش بیر ساحه‌ده جدی امکداش‌لیق ایمکانلارینین اولدوغونا دقت چکه‌ن اردوغان، بونلاری سؤیله‌دی:
"تورکیه و آمریکا ۷۰ ایلدیر ایکی گوجلو استراتژیک اورتاق و متفیق‌دیر. بو چوخ اؤزل و ساغلام تمللره دایانان امکداش‌لیغیمیز، ایللردیر دونیانین بیر چوخ جغرافیاسین‌دا باریشا، ثابت‌لیگه و گوونلیگه قاتقی وئرمیشدیر" دئدی.
